Odense Adresse-Contoirs Efterretninger, 1840-06-30
J Aalb. A. læses i Anledning af 28 Juni 1840 følgende Digt af L. Bøggild: Gid Konge! Dig, Stænderne Raad maae bringe, Ved hvilke Besparelser Du fremtvinge. Lad Mange nære Og Faa kun tære, Da til Din Ære, Vi faae Velvære. Vort Danmark var stedse paa Frugtbarhed riig, Blandt Danske var sjelden Feighed eller Sviig. Giv Pressen Os fri, Den, Sandhed, staaer bi, Frygt blot Despoti Og Spotslikkeri. og Jstedetfor den gamle Skik, til Almuens Glæde ved høitidelige Leiligheder at give stegte Oxer og Viin til Priis, blev der allerede ved heisalig Kong Frederik den Sjettes Kroning givet Underofficererne og Mandskabet af Søetatens og Kjøbenhavns Garnison en Gratification i Penge, og dette vil ogsaa ved forestaaende Kroningsfest finde Sted. (Berl. Tid.)"Da det ligger i et Oppositionsblads Natur, evindeligen at maatte befinde sig i Strid med En eller Anden, er det aldeles i sin Orden, at Læseren, naar han betragter et saadant Blads Produkter, meest interesserer sig for Maaden, hvorpaa det fremsætter sine Angrebs- og Forsvarsgrunde, meest dvæler ved det rhetorisk-Smukke, der er nedlagt i Bladets Linier, og meest søger sin Nydelse ved at udfinde de snilde Fif, som Vedkommende bruger, forat gjøre deres egen Sag populair, og alle Andres Sag, Kongens iberegnet, upopulair. Stundom kan det vel ogsaa hændes, at den sande Patriot og Frihedsven, efterat have læst og paa Bordet henlagt et saadant Blad, med Veemod tænker paa de mange ædle Kræfter, der her bliver anvendt i en utidig Retning." - Saaledes begyndte et Brev fra en Landmand til Redakteuren af denne Avis, og med bedre indledende Ord kan Sidstnævnte vistnok ikke meddele, at "Fædrelandet, som tidligere har talt om det formeentligen Upassende i Politichef Kjerulffs Audientser hos Hs. Majestæt, nu har forsvaret sin Paastand og siger da med Hensyn til en Tilretteviisning, som Hr. E. Tryde, har givet det nævnte Blad i Berl. Tid: "Forfatteren i Berl. Tid. har et ganske eget Begreb om en Konge i en ikke-constitutionel Stat, der staaer i en paafaldende Modsætning til de nøiagtige Beretninger, der af Bladene gives om Hoffet i de constitutionelle Stater. Det skal ligesaalidt være tilladt for Folket at interessere sig for, hvilken Embedsmand der hyppigst har Adgang til Kongen, som for Regjeringen at udspeide, hvem der er en Privatmands Omgangsvenner, og det endogsaa i det Tilfælde, at Embedsmanden er en i høi Grad upopulair Politiembedsmand, hvorom der i Folket, det være nu med Rette eller Urette, hersker den Tro, at hans Beretninger til den foregaaende Konge ingenlunde have havt nogen heldbringende Virkning paa dennes Stemning mod Fremskridts=Partiet, som den nævnte Embedsmand notorisk er ugunstig stemt imod. Kommer nu hertil, at der i den Green af Forvaltningen, der er betroet til tilnævnte Embedsmands Omsorg, i den seneste Tid er begaaet flere Misgreb, der have vakt almindelig Misbilligelse, og i det mindste været medvirkende Aarsag til ubehagelige offentlige Optrin, - sigte her til Politiets Fremfærd paa Nørregade, hvor der er Meningsforskjellighed, om der er foregaaet Advarsel, førend Politiet skred ind med Voldsomheder, men hvor det i alle Tilfælde er vist, at Advarslen ikke er skeet paa den lovbestemte Maade; til de uhensigtsmæssige overdrevne ængstelige Foranstaltninger ved natlige ridende bevæbnede Patrouiller, til Politichef og Overpræsident Kjerulffs Fremgangsmaade i Borgerrepræsentantmodet, hvor hans Skridt let kunde have givet ubetydelige intetsigende Gade optøier en Vægt, de aldeles ikke fortjente, hvis det ikke var blevet mødt af Borgerrepræsentanternes Besindighed da har Folket visseligen Grund til at ængste sig, naar det seer, at denne Embedsmands Audientser blive hyppigere, om det end ikke kjender Gjenstandene for disse.""Fædrelandet, beretter, efter en meddeelt paalidelig Oplysning, at Udgivterne til de trende Medailler, der ere prægede i Anledning af Kong Frederik den Sjettes Død, Christian den Ottendes Regjeringstiltrædelse og det kongelige Sølvbryllup, beløbe sig til den klækkelige Sum 18,000 Rbd., hvilken Udgivt – saa bemærket Fædrel. synes at være temmelig betydelig paa en Tid, da Kongehuset medfører saa enorme Udgivter, og Man ellers overalt vil indføre Besparelser.